laion/Wikipedia-Exotic huggingface dataset:
מישל קיקואין

מישל קיקואין (31 במאי 1892 – 4 בנובמבר 1968) היה צייר צרפתי, ליטאי ממוצא יהודי מ"אסכולת פריז". קיקואין נולד ברצ'יצה, עיירה קטנה בדרום מזרח מחוז גומל, היום בבלארוס. בנו של בנקאי יהודי. בתחילת גיל העשרה התחיל ללמוד ב"בית הספר לציור של קרוגר" במינסק. שם פגש את חיים סוטין, עמו היה מיודד כל חיו. בגיל 16 למדו הוא וסוטין באקדמיה לאמנות בוילנה, וב-1911 עבר לפריז במטרה להשתלב בקהילה האמנותית ההולכת וגדלה ברובע מונפרנאס. קהילה אמנותית זו כללה את חברו סוטין וכן את הצייר הבלארוסי, פנחס קרמגנה, שגם למד באקדמיה לאמנות בווילנה. במשך תקופה מסוימת התגורר באכסניית האמנים "לה רושה", בזמן שלמד בבית הספר הגבוה לאמנות (École des Beaux-Arts). בשנת 1914 נישא לגברת צעירה מוילניה, ונולדו להם בת ובן. בנם, ז'אק יאנקל, יליד צרפת בשנת 1920, הפך גם הוא לצייר. באותה בה התחתן, התנדב קיקואין להילחם בצבא הצרפתי, ושירת עד תום מלחמת העולם הראשונה. היה חבר של הצייר יצחק פרנקל, עבד באותה תקופה שבה עבד חיים סוטין, ז'ול פסקין וציירים יהודים אחרים של אסכולת פריז. עם פרוץ מלחמת העולם השנייה, וכיבוש צרפת לאחר מכן על ידי הגרמנים, עמדו קיקואין ומשפחתו בפני גירוש למחנות ההשמדה הנאציים. עד סוף המלחמה הם שהו ליד טולוז. לאחר שחרור צרפת על ידי בעלות הברית, הוא חזר לפריז. בשנת 1958, עבר לקאן שבחוף הים התיכון, וגר עד מותו ב-4 בנובמבר 1968. בשנת 2001, הוקם אגף חדש בגלריה האוניברסיטאית בתל אביב, ששטחו כ-800 מ"ר, בו מוצגים 40 ציורי שמן של קיקואין. בתו, קלייר מראטייה, תרמה את הכסף להקמת האגף, שנקרא על שם אביה. והיא קיבלה על כך מהאוניברסיטה תואר דוקטור לשם כבוד. בשנת 2008, נוסד "פרס מישל קיקואין" תרומת בתו קלייר מאראטייה. הפרס, בסך 10 אלף דולר, נועד לעודד ולתגמל אמן ישראלי. מדיה וקבצים בנושא מישל קיקואין בוויקישיתוף ציורי מישל קיקואין בגלריה האוניברסיטאית בתל אביב, סרטון באתר יוטיוב (אורך: 3:39) מישל קיקואין (1892-1968), דף שער בספרייה הלאומית artnet Galleries: A House in Safed by Yitzhak Frenkel-Frenel from Jordan-Delhaise Gallery, web.archive.org, ‏2013-12-03 אגף חדש לגלריה האוניברסיטאית בתל אביב, באתר הארץ, 2 במאי 2001 דנה גילרמן, פרסים לאמניות ורד נסים ומאיה כהן לוי, באתר הארץ, 20 במאי 2008
אל-מחלה אל-כוברא

אל-מחלה אל-כוברא (בערבית: المحلة الكبرى, תעתיק מדויק: אלמחלה אלכברא; בקופטית: ϯϣ ⲁⲓⲣⲓ) היא עיר הממוקמת במרכז הדלתא של הנילוס על גדתו המערבית של נחל דמיאט במחוז אל-ע'רביה שבצפון מצרים. העיר בולטת בחקלאות ובתעשייה הענפות שבה. העיר ידועה גם בתעשיית הטקסטיל שלה, ובה נמצאת חברת Misr Spinning and Weaving המעסיקה כ-27,000 עובדים. לפי אומדן רשמי מתאריך 1 ביולי 2023 אוכלוסיית העיר מנתה 614,202 בני אדם, מה שהופך אותה לעיר הגדולה ביותר במחוז אל-ע'רביה ולאחת מהגדולות במצרים כולה. מסמכים מגניזת קהיר מלמדים כי בעיר התקיימה קהילה יהודית במאה ה-12, ומתואר בהם כי הרמב"ם וחברו הרופא היהודי אבן ג'ומיע היו מעורבים ביישוב סכסוכים ובמינוי בעלי תפקידים בקהילה. השם אל-מחלה אל-כוברא מורכב משתי מילים: אל-מחלה שפירושו בערבית הוא "מחוז" או "מחנה", ואל-כוברא שפירושו "גדול". מכאן ניתן להסיק כי שמה של העיר מתייחס לגודלה היוצא דופן ביחס ליישובי סביבתה. ייתכן כי הצירוף "אל-מחלה" הוא תרגום גס של המילה הקופטית "ϯϣ ⲁⲓⲣⲓ" שפירושה "מגורים", ואילו הצירוף "אל כוברא" מגיע דווקא מהמילה ההלניסטית "תאודוסיו ניקסיס" (בקופטית: "ⲑⲉⲟⲇⲱⲥⲓⲟⲩ ⲛⲓⲝⲓⲥ"). המילה "ⲛⲓⲝⲓⲥ" היא ככל הנראה תעתיק של המילה היוונית "גדול"). מדיה וקבצים בנושא אל-מחלה אל-כוברא בוויקישיתוף אל-מחלה אל-כוברא, באתר אנציקלופדיה בריטניקה (באנגלית) מחלה אלכוברא (מצרים), דף שער בספרייה הלאומית Egypt: Governorates, Major Cities & Towns - Population Statistics, Maps, Charts, Weather and Web Information אמיר מזור, ראש הרופאים, סגולה 148, אב ה'תשפ"ב, עמ' 23. Al-Maḥallah al-Kubrā | Egypt, Encyclopedia Britannica (באנגלית) Crum Coptic Dictionary - CoptOT Public, coptot.manuscriptroom.com G. Daressy, LES GRANDES VILLES D'ÉGYPTE A L'ÉPOQUE COPTE, Revue Archéologique 25, 1894, עמ' 196–215 ערך זה הוא קצרמר בנושא יישובים במצרים. אתם מוזמנים לתרום לוויקיפדיה ולהרחיב אותו.
דיליה שרמן

קורדליה קרוליין שרמן (באנגלית: Cordelia Caroline Sherman; נולדה ב-1951), הידועה בשם העט דיליה שרמן, היא סופרת ועורכת אמריקאית, המתמחה בסוגת הפנטזיה. ספרה "יונת החרסינה" זכה בפרס הפנטזיה המיתופואטי. שרמן נולדה ב-1951 בטוקיו, יפן, וגדלה בניו יורק. בשנת 1972 סיימה תואר ראשון במכללת ואסר, בשנת 1975 סיימה תואר שני באמנויות באוניברסיטת בראון, ובשנת 1981 סיימה דוקטור בלימודי הרנסאנס באותה האוניברסיטה. בשנים 1978–1987 ו-1989–1992 שימשה מרצה באוניברסיטת בוסטון. בשנים 1988–1989 שימשה מבקרת ספרותית במספר כתבי עת. בשנים 1996–2004 עורכת-מייעצת בהוצאת Tor והחל מ-1993 היא כותבת, מרצה ומורה במשרה מלאה. שרמן מתגוררת בניו יורק עם בת זוגה, אלן קושנר. השתיים נישאו ב-1996. בשנת 1987 התפרסמה לראשונה יצירה פרי עטה של שרמן בכתב העת F&SF (אנ'), ובשנת 1988 התפרסם ספרה הראשון, "Through a Brazen Mirror". בשנת 1993 התפרסם ספרה "The Porcelain Dove", אשר זכה בפרס הפנטזיה של האגודה המיתופואטית. בשנת 2011 התפרסם ספרה "The Freedom Maze", אשר זכה בפרס פרומתאוס (אנ'). ספרה "חנות הספרים של המכשף הרשע" תורגם לעברית על ידי יעל אכמון וראה אור בהוצאת עוץ. מדיה וקבצים בנושא דיליה שרמן בוויקישיתוף אתר האינטרנט הרשמי של דיליה שרמן דיליה שרמן באתר הוצאת עוץ
עולמות

האם התכוונתם ל... עולמות (כנס) – כנס דו-יומי בנושאי מדע בדיוני ופנטסיה, המתקיים מדי שנה בפסח עולמות (ארגון) – עמותה להפצת לימוד תורה, לימוד סוגיות הלכה ומחשבה יהודית אקטואליות
שקית זילוף

שקית זילוף היא שקית המשמשת ליציקת מזון צמיגי באופן המאפשר את עיצובו. השקית עשויה מחומר גמיש – ניילון, נייר, בד אטוּם וכדומה. השקית מעוצבת בצורת חרוט קטום. שקית זילוף ניתנת להכנה באמצעים ביתיים, למשל על ידי חיתוך הקצה של שקית ניילון פשוטה, או גלגול חרוט מנייר אפייה. בשקיות כאלה ניתן לעשות שימוש חד פעמי. שקיות "מקצועיות" נמכרות בחנויות לצורכי בישול, בהן שקיות חד פעמיות אך גם שקיות רב פעמיות הניתנות לשטיפה ולשימוש מחדש. לשקית הזילוף בדרך כלל יחובר מזלף (נקרא גם צנתר). מזלפים עשויים פלסטיק או מתכת, והם מחוברים לשקית על ידי תחיבתם לתוכה. יש מזלפים המחוזקים לשקית באמצעות אום, ויש שקיות הכוללות משפך עם תבריג חיצוני עליו ניתן להבריג מזלפים שונים. המזלפים הנפוצים ביותר הם עם פתחים בצורת מעגל, כוכב, כוכבית, ושטוח. קיים מגוון רחב מאוד של צורות מזלפים. שקיות זילוף משמשות בעיקר לציפוי מאכלים ולקישוטם. החומרים אותם מזלפים הם קרמים, קצפת, וריבות. עוד משמשות שקיות זילוף למילוי מאכלים. על מנת לזלף באמצעות השקית ממלאים אותה בחומר, סוגרים את הפתח העליון (הרחב) בעזרת היד או באמצעות סגר כלשהו, ומפעילים לחץ על השקית עד ליציאת החומר דרך המזלף. עובי הפס המוזלף תלוי בלחץ שמופעל על השקית ובמהירות שמניעים אותה על פני השטח. הנעת השקית על פני השטח מאפשרת גם יצירת צורות שונות ו"ציורים". טכניקה נוספת היא הנחה של המשטח עליו מזליפים על מגש מסתובב, שיטה המאפשרת ביתר קלות ליצור עיגולים מדויקים וספירלות. מזלפים מסוימים מאפשרים יצירת צורות (כגון כפתורים ופרחים) על ידי הזלפת כמות קטנה של חומר וניתוק מיידי. מדיה וקבצים בנושא שקית זילוף בוויקישיתוף
שומר טינה

שומר טינה (באנגלית: Wrath of Man) הוא סרט שוד אמריקאי-בריטי, שעלה לאקרנים ב-22 באפריל 2021. סוכנות העוסקת בהעברת כספים במשאיות ממוגנות שוכרת את שירותו של מאבטח מסתורי, פטריק היל, לאחר שמשאית שלהם נשדדת על ידי קבוצת שודדים מקצועיים. המאבטח, לוחם וצלף בעל כישורים יוצאי דופן, הוא מאפיונר ותיק, שמתכנן כבר זמן רב את הנקמה ברוצחים של בנו. כאשר קבוצת אנשי צבא לשעבר מתכננים לשדוד את משאיות הכסף, תוכנית הנקמה של פטריק יוצאת לדרך. ג'ייסון סטיית'האם - פטריק היל / מייסון הארגרייבס הולט מק'אלאני - היידן "בולט" ג'פרי דונובן - ג'קסון אינסלי ג'וש הארטנט - דייב הנקוק "ילד זיעה" לאז אלונזו - קרלוס ראול קסטיו - סם דאוביה אופארי - בראד אדי מארסן - טרי רוסי סקוט איסטווד - ג'אן אנדי גרסיה - סוכן ה-FBI קינג איליי בראון - דאגי הארגרייבס כריס ריילי - טום ניאם אלגר - דנה קורטיס ג'וש קאודרי - סוכן ה-FBI האברד פוסט מאלון - שודד באוקטובר 2019 דווח כי גאי ריצ'י עובד על עיבוד חדש לסרט הצרפתי משנת 2004 "משאית מזומנים", בכיכובו של ג'ייסון סטיית'האם. זהו הסרט הרביעי בו משתפים פעולה ריצ'י וסטיית'האם. בחודש נובמבר הצטרפו שחקנים נוספים, והתחילו הצילומים בלונדון ובלוס אנג'לס. "שומר טינה", במסד הנתונים הקולנועיים IMDb (באנגלית) "שומר טינה", באתר נטפליקס "שומר טינה", באתר AllMovie (באנגלית) "שומר טינה", באתר Rotten Tomatoes (באנגלית) "שומר טינה", באתר Metacritic (באנגלית) "שומר טינה", במסד הנתונים הקולנועיים KinoPoisk (ברוסית) Fleming, Mike Jr. (7 באוקטובר 2019). "Jason Statham & Guy Ritchie Re-Team For Miramax Action Thriller". Deadline Hollywood. נבדק ב-9 בנובמבר 2019. {{cite news}}: (עזרה) Patten, Dominic (25 באוקטובר 2019). "'Mindhunter's Holt McCallany Riding Shotgun With Jason Statham In Guy Ritchie's New Heist Movie". Deadline Hollywood. נבדק ב-9 בנובמבר 2019. {{cite news}}: (עזרה) N'Duka, Amanda (4 בנובמבר 2019). "Scott Eastwood Joins Guy Ritchie Directed Thriller 'Cash Truck'". Deadline Hollywood. נבדק ב-9 בנובמבר 2019. {{cite news}}: (עזרה) Grater, Tom (8 בנובמבר 2019). "MGM Swoops For Guy Ritchie Thriller 'Cash Truck' Starring Jason Statham – AFM". Deadline Hollywood. נבדק ב-9 בנובמבר 2019. {{cite news}}: (עזרה) Niamh Algar Joins Guy Ritchie/Jason Statham Action-Thriller In Lead Female Role
הדיוויזיה השנייה (קנדה)

הדיוויזיה השנייה של הצבא הקנדי הייתה דיוויזיה קנדית שפעלה במלחמת העולם הראשונה ובמלחמת העולם השנייה. הדיוויזיה הקנדית השנייה הוקמה בבריטניה במאי 1915 בפיקודו של מייג'ור גנרל ריצ'רד ארנסט ויליאם טרנר, לאחר הגעתם של כוחות קנדים רבים לבריטניה. בספטמבר 1915 הועברה הדיוויזיה לצרפת, שם היא חברה לדיוויזיה הקנדית ה-1 להקמת הקורפוס הקנדי. הדיוויזיה לחמה בצרפת ובפלנדריה, ובכלל זה בקרב רכס וימי, קרב אראס, קרב פשנדל, קרב אמיין, קרב קאנאל דו נור וקרב קמברה (1918), עד יום שביתת הנשק. בספטמבר 1939 הוקמו מחדש הדיוויזיות הקנדיות ה-1 וה-2, ובאוגוסט 1940 נשלחה הדיוויזיה לבריטניה על פי בקשתו של וינסטון צ'רצ'יל, על מנת להגן על בריטניה מפני פלישה גרמנית. בתחילת 1942 נחשבה הדיוויזיה לאחת מארבע הדיוויזיות הטובות ביותר בבריטניה, בשל התרגילים הרבים שהתאמנה בהם. ב-19 באוגוסט 1942 השתתפה הדיוויזיה בפיקודו של ג'ון המילטון רוברטס במבצע יובל, במהלכו היא ספגה אבדות כבדות, כאשר מתוך כמעט 5,000 החיילים הקנדים שהשתתפו, יותר ממחצית נהרגו, נפצעו או נלכדו. לאורך כל שנת 1943, הדיוויזיה השנייה התמקדה בבנייה מחדש של שורותיה, לאחר שאיבדה קרוב למחצית מכוחה בדייפ. הגנרל רוברטס נשאר בפיקוד הדיוויזיה עד שהתנהלות בלתי מספקת של הדיוויזיה במסגרת תוכנית צבאית גרמה להדחתו. בינואר 1944, מייג'ור גנרל צ'ארלס פולקס - הראשון שפיקד על הדיוויזיה שלא שירת במלחמת העולם הראשונה - החליף את אידסון לואי מילרד ברנס. בחודש שלאחר מכן הוחלפו שלושת מפקדי החטיבות כחלק ממהלך כללי למודרניזציה של הדרגים הגבוהים של הכוחות הקנדיים; שינויים גורפים נוספים בכל רמות הפיקוד, יחד עם ההשפעות המתמשכות של הזרם הגדול של כוח אדם חדש במהלך 1943, הורידו את המורל בדיוויזיה. עם זאת, במרץ 1944 שוב התעצמה ההכשרה, המבשרת על הפלישה הקרובה לאירופה. ב-9 במרץ נסקרה הדיוויזיה השנייה על ידי המלך ג'ורג' השישי, ובחודש מאי מנתה הדיוויזיה קרוב ל-18,000 חיילים מאובזרים ומאומנים. כשהגיע D-Day ב-6 ביוני 1944, התקיפה הקנדית העיקרית הובלה על ידי הדיוויזיה הקנדית השלישית, בעוד שהדיוויזיה השנייה הייתה בעתודה. בתחילת יולי 1944 נחתו כוחות הדיוויזיה בנורמנדי, כחלק מהקורפוס הקנדי ה-2 במסגרת הארמייה הבריטית השנייה, ומאוחר יותר הצטרפה לארמייה הקנדית הראשונה. הדיוויזיה השתתפה בקרבות החזית המערבית, ובכלל זה הקרב על קן, קרב פאלז, פינוי נמלי התעלה, קרב שפך הסכלדה, והקרבות בהולנד. לאחר המלחמה שירתה הדיוויזיה כחיל כיבוש בהולנד, עד פירוק הדיוויזיה באוקטובר 1945, ובדצמבר 1945 הוחזרו כל חיילי הדיוויזיה לקנדה. בשנת 1991 הוקם בקנדה כוחות היבשה של אזור קוויבק, אשר הפך בשנת 2013 לדיוויזיה השנייה החדשה, אשר משמשת כדיוויזיה מרחבית וכוללת קבוצת בריגדות ממוכנות סדירות תחת פיקודה, יחד עם שתים או שלוש בריגדות מילואים. קבוצת בריגדות ממוכנת כוללת שלושה גדודי חיל רגלים, רגימנט ממוכן, רגימנט ארטילריה ורגימנט הנדסה קרבית וכן גדוד תמיכה, פלוגת קשר ומחלקת משטרה צבאית. אתר האינטרנט הרשמי של הדיוויזיה השנייה (בצרפתית) (באנגלית)
ג'ון המילטון רוברטס

ג'ון המילטון "האם" רוברטס CB DSO MC (באנגלית: John Hamilton "Ham" Roberts‏; 21 בדצמבר 1891 – 17 בדצמבר 1962) היה קצין תותחנים קנדי ומייג'ור גנרל. רוברטס ב-21 בדצמבר 1891 נולד בפיפסטון שבמניטובה. הוא למד במכללת קנדה עילית וסיים את לימודיו במכללה הצבאית המלכותית של קנדה בקינגסטון, אונטריו, בשנת 1914. במהלך מלחמת העולם הראשונה לחם רוברטס בחזית המערבית כחלק מהכוחות הקנדיים. משנת 1939 פיקד על רגימנט השדה ה-1, RCA, בצפון צרפת, ושירת בתפקיד זה כשהגרמנים החלו בקרב על צרפת במאי 1940. רוברטס הצליח להציל את תותחי הגדוד שלו בעת שהתפנה מברסט שבברטאן במהלך הניסיון שלא הצליח להקים כוח משלוח בריטי שני בצרפת לאחר הפינוי בדנקרק. מאוחר יותר הועלה לדרגת מייג'ור גנרל ומונה למפקד הדיוויזיה הקנדית השנייה בשנת 1941. רוברטס מונה לאחראי על כוחות הקרקע בפשיטה על דייפ, ב-19 באוגוסט 1942. מפקדת הפיקוד שלו הייתה על סיפון HMS קלפה, ובשל תקשורת לקויה לא היה לו מושג כיצד מתנהלים חייליו, עד שקראו להנחית כלי שיט לפינוי מיידי. רוברטס ספג ביקורת על ששלח את חיילי העתודה שלו שלא לצורך (Les Fusiliers Mont-Royal) והגדיל את ההרוגים מבלי משים. שישה חודשים לאחר מכן הוא פוטר מתפקידו, בשל הופעתו הבלתי ראויה במהלך משחק מלחמה שנקרא מבצע ספרטני במרץ 1943. הגנרל הארי קריראר נזף ברוברטס על התיאום הלקוי בין הארטילריה של הדיוויזיה השנייה לחיל הרגלים במהלך מבצע משחקי מלחמה ספרטניים, וכי רוברטס לא הצליח לחפור עמדות לאחר שתפס ראש גשר למרות שהיה לו מספיק זמן לעשות זאת. לאחר מבצע ספרטאן, רוברטס נחשב כבלתי כשיר להחזיק בפיקוד קרבי. הוא נשלח ליחידות תגבורת בפיקוד בבריטניה ולא קיבל תפקידים מבצעיים נוספים. מאוחר יותר פרש לאיי התעלה שם נפטר ב-17 בדצמבר 1962. ג'ון המילטון רוברטס, באתר junobeach Neillands, Robin The Dieppe Raid English, John The Canadian Army and the Normandy Campaign: A Study of Failure in High Command, New York: Praeger, 1991 page 147. CBC interview, Dieppe 2 h Anniversary, Dieppe miniseries DVD
ריקוטה

ריקוטה (באיטלקית Ricotta, מכונה גם אורדה, מרומנית: Urdă) היא גבינה רכה ופשוטה להכנה, המיוצרת מן המים שנשארו לאחר הכנה של גבינה אחרת (מי גבינה). בדרך הכנה זו, הריקוטה היא דלת שומן עד מאוד. גם שמה של הגבינה (ריקוטה, באיטלקית – בישול מחדש) נובע מתהליך הכנתה. גבינת הריקוטה עשירה בסידן יחסית לשאר הגבינות הרכות. ייצור הגבינה נעשה בשני שלבים: בשלב הראשון הוספת חומצה לנטרול המטענים החיוביים שעל מיצלות הקזאין ובמקביל חימום לטמפרטורה גבוהה כדי להשיג דנטורציה של חלבוני מי הגבינה. בשלב זה מתקבלת הפרדה בין הגֶבֶן לבין מי הגבינה והגבן צף על מי הגבינה. בשלב השני הפרדה בין הגבן למי הגבינה וסינון הגבן (בדרך כלל על ידי טפטוף ולא על ידי לחץ מכני) עד לקבלת המוצר. קאצ'וריקוטה קרם ריקוטה ותותים - אוכל - ynet / חנוך פרבר - מתוך הספר "הספר המתוק", באתר ynet טורטליני ריקוטה, לימון, פרמזן וחמאת מרווה - אוכל - ynet / ג'יימי אוליבר, מתוך הספר "שובו של השף העירום", באתר ynet דורעם גונט, מתכון: שבלולי פילאס עם מנגולד וריקוטה, באתר הארץ, 13 בינואר 2008 דניה ויינר, גבינה עם רגש: ריקוטה ביתית, באתר ynet, 13 ביולי 2011 ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
ג'ון ויליאמס (שחקן)

ג'ון ויליאמס (באנגלית: John Williams;‏ 15 באפריל 1903 – 5 במאי 1983) היה שחקן קולנוע, תיאטרון וטלוויזיה אמריקאי ממוצא בריטי. ג'ון ויליאמס נולד בבקינגהאמשייר ולמד בLancing College (אנ'), שם הופיע על הבמה ב-1916 בהצגת פיטר פן. ב-1924 היגר לארצות הברית והחל להופיע במחזות בברודוויי לצידן של קלודט קולברט, הלן הייס ועוד. ב-1946 זכה בפרס טוני לשחקן המשנה הטוב ביותר על תפקידו כמפקח הובארד במחזה "אליבי" (Dial M for Murder). ויליאמס החל להופיע בסרטים ב-1930 ושיחק ביותר מ-40 סרטים בתפקידי משנה. ב-1947 שיחק בתפקיד קטן בסרט משפט פאראדין בבימויו של אלפרד היצ'קוק. ב-1954 שיחק בתפקידו המפורסם ביותר כבלש הובארד בסרטו של אלפרד היצ'קוק, "אליבי". היצ'קוק התרשם ממנו וממשחקו באותו מחזה בברודוויי ומינה אותו לאותו תפקיד בעיבוד הקולנועי למחזה. זכורה הסצנה הסופית בו הוא תופס את הפושע (ריי מילאנד) ובשלווה מרים טלפון למשטרה כשבידו השנייה הוא מסרק את שפמו במסרק. ב-1954 שיחק בסרט "סברינה" כאביה של סברינה (אודרי הפבורן). באותה שנה שיחק בסרט "הנסיך הסטודנט" בתור לוץ שנשלח על ידי המלך להשגיח על התנהגותו של הנסיך (אדמונד פורדום). ב-1955 שוב שיתף פעולה עם היצ'קוק בסרט "לתפוס גנב" לצידם של קרי גרנט וגרייס קלי. ב-1959 השתתף בסרט "צעירי פילדלפיה" לצידו של פול ניומן. ב-1960 שיחק בסרט המתח "קולות בערפל" כבלש משטרה לצידה של דוריס דיי. בטלוויזיה המשיך ויליאמס לשתף פעולה עם היצ'קוק והופיע בשמונה אפיזודות של הסדרה "אלפרד היצ'קוק מגיש". הוא החליף את סבסטיאן קבוט בתשע אפיזודות בסדרה "משפחה שכזאת" לצידו של בריאן קית. ב-1963 שיחק בתפקיד שייקספיר באחת האפיזודות של אזור הדמדומים. כן הופיע ב"קולומבו", "משימה בלתי אפשרית" ועוד. משפט פאראדין (1947) אליבי (1954) סברינה (1954) הנסיך הסטודנט (1954) לתפוס גנב (1955) אי בשמש (1957) עד התביעה (1957) צעירי פילדלפיה (1959) קולות בערפל (1960) מדיה וקבצים בנושא ג'ון ויליאמס בוויקישיתוף ג'ון ויליאמס, במסד הנתונים הקולנועיים IMDb (באנגלית) ג'ון ויליאמס, באתר AllMovie (באנגלית) ג'ון ויליאמס, באתר TCM ג'ון ויליאמס, באתר Internet Broadway Database ג'ון ויליאמס, באתר "Find a Grave" (באנגלית)
American Cars

"American Cars" (בעברית: "מְכוֹנִיּוֹת אָמֵרִיקָאִיּוֹת") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה, Dark Hearts (2020). השיר יצא לאור ב-19 ביוני 2020, בהוצאת חברת התקליטים אנני מלודי רקורדס, כסינגל המוביל מתוך האלבום. הרמיקס הרשמי שלו הופץ בשנת 2021. כאשר "American Cars" יצא לאור, הופנו כלפיו שבחים ביקורתיים רבים מטעם אתרי המוזיקה, כולל ב-NME וב-Stereogum (אנ'). השיר נכתב על ידי אנני וסטפן סטורם והופק על ידי סטורם גם כן. בשיר ישנו אזכור לסופר הבריטי ג'יימס גראהם באלארד; מחבר הספר "קראש" שהיווה השראה לסרטו של דייוויד קרוננברג מ-1996 בעל אותו השם, שלדברי אנני היה להשראה העיקרית לשיר. ב-"American Cars" ישנם אזכורים ליסודות כימיים כמו זהב וכרום. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות. "American Cars" זכה לשבחים ביקורתיים רבים מטעם מבקרי המוזיקה השונים כאשר יצא. בריאיון שנערך עם NME סיפרה אנני כי: השיר נכתב בהשראת חלקי הסרט "קראש" של דייוויד קרוננברג. השעה הייתה 2 אחר הצהריים והאנשים היחידים בקולנוע היו שני זקנים, אמא והתינוקת הצורחת שלה, ואני בת השש-עשרה. זו הייתה חוויה די מוזרה. הסרט עסק בדחיפה לקצה. כשאתה מחפש משהו אפל אתה לא בהכרח יודע למה אתה עושה את זה. אבל אתה פורץ את הגבולות. אתה יכול ליפול, או כמעט ליפול, אבל אתה מטפס אחורה. — אנני בריאיון ל-NME גם ב-Jenesaispop סקרו את השיר כאשר יצא, וזאת בנוסף לכך שאתרים כמו MXDWN ו-Stereogum, ציינו אותו לצד "The Bomb". האודיו הרשמי של השיר פורסם ב-18 ביוני 2020, בסמוך לצאתו כסינגל. בשנת 2021 הופיעה אנני עם "American Cars" באוסלו שבנורווגיה, בהופעה שצולמה והועלתה ליוטיוב מאוחר יותר. במהלך ההופעה, ביצעה אנני את השיר כשלייזרים בצבעים שונים (כמו אדום וכחול) נמצאים מסביבה וזאת, בנוסף לכך שניתן לראות על הבמה מכונית, כשם השיר. בנוסף לכך, הופץ אודיו של השיר בו ניתן לראות סימולציות שונות. הרמיקס הרשמי של השיר שנעשה על ידי ריצ'רד אקס הועלה ליוטיוב באפריל 2021. סרטון השיר "American Cars" באתר יוטיוב Annie – American Cars, נבדק ב-2021-08-18 American Cars (Richard X Edit), נבדק ב-2021-08-18 Annie announces first album in a decade – hear new track 'American Cars', NME, ‏2020-06-19 (באנגלית בריטית) Annie - "The Bomb", Stereogum, ‏2020-07-17 (באנגלית) J. Ballard dreaming, Genius American Cars, נבדק ב-2021-08-18 Annie announces first album in a decade – hear new track 'American Cars', NME, ‏2020-06-19 (באנגלית בריטית) Annie anuncia su primer disco en 11 años y presenta la nocturna 'American Cars', jenesaispop.com, ‏2020-06-19 (בספרדית) Annie Releases Futuristic New Track “The Bomb” -, mxdwn Music, ‏2020-07-19 (באנגלית אמריקאית) American Cars, נבדק ב-2021-08-18 Annie - American Cars (Richard X Edit) - Spellemannprisen Performance, נבדק ב-2021-08-18 Annie - American Cars (Official audio), נבדק ב-2021-08-18 American Cars (Richard X Edit), נבדק ב-2021-08-18
גנטאים

גנטאים (שם מדעי: Gnetophyta) היא מחלקה של צמחים וסקולריים חשופי זרע הכוללת 3 סוגים: שרביטן, ולויטשיה וגנטיים. הוולויטשיה נפוצה במדבר נמיב. השרביטן נפוץ באירואסיה מספרד ועד הרפובליקה העממית של סין, צפון אפריקה, ארצות הברית וצפון מקסיקו, הרי האנדים ודרום אמריקה הדרומית. הגנטיים נפוץ באמריקה הטרופית, מערב אפריקה, הודו, דרום-מזרח אסיה, גינאה החדשה ואיי האוקיינוס השקט. מחלקה גנטאים (Gnetopsida) סדרת שרביטנים (Ephedrales) משפחת השרביטניים (Ephedraceae) סוג שרביטן (Ephedra) בו 60 מינים. סדרת גנטיים (Gnetales) משפחת הגנטיים (Gnetaceae) סוג גנטיים (Gnetum) - בו 40 מינים. סדרת ולויטשים (Welwitschiales) משפחת הולויטשיים (Welwitschiaceae) סוג ומין יחיד ולויטשיה (Welwitschia mirabilis). מדיה וקבצים בנושא גנטאים בוויקישיתוף גנטאים, באתר ITIS (באנגלית) גנטאים, באתר NCBI (באנגלית) גנטאים, באתר GBIF (באנגלית) גנטאים, באתר אנציקלופדיה בריטניקה (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
צ'ארלס פולקס

צ'ארלס פולקס CC, CB, CBE, DSO, CD (באנגלית: Charles Foulkes;‏ 3 בינואר 1903 – 12 בספטמבר 1969) היה חייל בריטי-קנדי, וקצין ברגימנט המלכותי הקנדי. פולקס נולד בסטוקטון-און-טיס, אנגליה והצטרף לצבא הקנדי בשנת 1926. בשנת 1937 למד במכללת סטאף בקמברלי שבאנגליה. בשנת 1939 שירת פולקס כמג"ד בחטיבה ה-3 של הדיוויזיה הקנדית ה-1. לאחר מכן שירת כקצין מטה בדיוויזיה הקנדית ה-3. לאחר ששימש כמפקד חטיבה מאוגוסט 1942, מונה למפקד הדיוויזיה הקנדית ה-2 בינואר 1944 והוביל את הדיוויזיה במהלך המערכה בנורמנדי. בנובמבר 1944 מונה למפקד הקורפוס הקנדי ה-1 באיטליה. ב-4 במאי 1945, דרומית להמבורג, קיבל פילדמרשל סר ברנרד לו מונטגומרי את כניעתם ללא תנאי של הכוחות הגרמנים בהולנד, בצפון מערב גרמניה כולל כל האיים, בדנמרק ובכל ספינות הקריגסמרינה באותם אזורים. הכניעה קדמה לסיום מלחמת העולם השנייה באירופה ונחתמה באוהל במטה מונטגומרי על גבעת טימבלברג בוונדיש אוורן. ב-5 במאי 1945 זימן פולקס את הגנרל הגרמני יוהנס בלסקוביץ למלון דה וורלד בוואחנינכן כדי לדון בכניעת הכוחות הגרמניים בהולנד. הוד מעלתו המלכותית הנסיך ברנהרד, ששימש כמפקד בכוחות הפנים ההולנדיים, השתתף גם הוא בפגישה. בלסקוביץ הסכים עם כל ההצעות שהציע פולקס. עם זאת, בשום מקום בבניין - כמה מקורות טוענים: בשום מקום בכל העיר - לא ניתן היה למצוא מכונת כתיבה. כך שלא ניתן היה להקליד את מסמך הכניעה. למחרת, 6 במאי, חזרו שני הצדדים, ובנוכחותם של הגנרל פולקס והנסיך ברנהרד, חתם בלסקוביץ על מסמך הכניעה שבינתיים הוקלד. לאחר המלחמה מונה פולקס לראש המטה הכללי וב-1951 ליו"ר המטכ"ל. הוא פרש לגמלאות בשנת 1960. בשנת 1968 הוא נבחר לחבר במסדר קנדה. הוא לימד באוניברסיטת קרלטון בשנים 1968 ו-1969. הוא מת באוטווה ב-12 בספטמבר 1969. מדיה וקבצים בנושא צ'ארלס פולקס בוויקישיתוף צ'ארלס פולקס, באתר "Find a Grave" (באנגלית) Juno Beach Centre Biography Monument Wageningen "Archived copy". אורכב מ-המקור ב-12 בנובמבר 2012. נבדק ב-2012-11-04. {{cite web}}: (עזרה); (עזרה)
הר בויד (אנטארקטיקה)

הר בויד או הר בוייד (באנגלית: Mount Boyd) הוא הר בהרי בוש, שבהרי המלכה מוד, באזור חוף דופק שבאנטארקטיקה. ההר ממוקם 6 קילומטרים ממערב להר בנט. ההר ממוקם בחלק הצפוני של רמת אנדרסון. להר צורה פירמידאלית, וגובהו 2,960 מטרים מעל פני הים. ההר התגלה וצולם מהאוויר, בטיסה C שנערכה ב-29 בפברואר ועד ה-1 במרץ 1940, על ידי השירות האנטארקטי של ארצות הברית (United States Antarctic Service). ההר מופה במהלך סקר שנערך על ידי משלחת החצייה האמריקאית של מדף הקרח רוס (U.S. Ross Ice Shelf Traverse Party), בפיקודו של אלברט פאדוק קרארי (A.P. Crary), שהיה מפקד משלחת החצייה מטעם השירות האנטארקטי של ארצות הברית (U.S. Ross Ice Shelf Traverse Party), אשר חקרה את מדף הקרח בעונת המחקר (הקיץ האנטארקטי) 1957 – 1958. קרארי נתן להר את שמו. קרארי קרא להר על שמו של וולטר בויד ג'וניור (.Walter Boyd, Jr), שהיה חוקר קרחונים במשלחת חציית מדף הקרח רוס. הר בויד באתר הסקר הגאולוגי של ארצות הברית הר בויד באתר הגאזט האנטארקטי של ממשלת ניו זילנד הר בויד באתר הגאזט האנטארקטי של ממשלת אוסטרליה הר בויד באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה לפי מקור אחר גובהו של ההר 2,800 מטרים מעל פני הים
הר בויד

האם התכוונתם ל... אנטארקטיקה הר בויד (אנטארקטיקה) – הר בהרי בוש שבהרי המלכה מוד, באזור חוף דופק שבאנטארקטיקה אוסטרליה הר בויד (קווינסלנד) – הר במדינת קווינסלנד שבאוסטרליה
בת אהובת אל

בת אהובת אל הוא פיוט הנאמר בקהילות עדות המזרח במהלך חודש אלול וב' ימי ראש השנה. הפיוט בנוי מתשעה בתים שיוצרים אקרוסטיכון "בנימן חזק א". בפיוט אין חריזה בין הבתים, אלא רק בתוך הבתים. בכל בית יש שלוש חריזות. שתי השורות הראשונות חרוזות פעמיים - בהברה השביעית של שתיהן, ובהברה העשירית של שתיהן. השורה השלישית היא רק בת שבע הברות, והיא חרוזה עם ההברה השביעית של השורה הרביעית (בחריזה נפרדת משתי השורות הראשונות) ובשורה הרביעית בהברה העשירית יש חריזה עם ההברה העשירית של שתי השורות הראשונות. לפיוט שני חלקים: בחלק הראשון מתואר עם ישראל ("בת אהובת אל") הקמה להתפלל לפני אביה ולהתחנן שיסלח על חטאותיה. בחלק השני, עובר הפיוט לבקש מהקב"ה שירחם על עמו בעת עשיית המשפט בראש השנה. הפיוט נאמר בחלק מקהילות עדות המזרח בסיום הסליחות, לאחר קדיש תתקבל ואמירת שיר המעלות. כמו כן, חציו השני של הפיוט (מהבית "חון תחון") נאמר בלילה השני של ראש השנה, במקום הפיוט אחות קטנה שנאמר בלילה הראשון. הפיוט בת אהובת (חון תחון), באתר הפיוט והתפילה איתי מרינברג, בת אהובת - אמנות השיר באתר הפיוט והתפילה השיר "חון תחון" בביצוע בנימין דנישמן באתר Youtube. הזמר שר את השיר לפי המשקל וספירת ההברות, כך שניתן להבחין בקלות בחריזה. מסתדר יותר לפי הפיוט והחריזה[דרושה הבהרה]